  Наталья Тетерина Ижкарын вордскем 15 аресъем Алина Загитовалы Пхёнчханын Олимпиадаын азвесь медаль утэмез бере «Россиысь спортъя дано мастер» сӥлы ним сётӥзы. Россиысь спортъя министрен Павел Колобковен кинюртэм косэт удысэтлэн нимлыко сайтаз шараямын. Сыӵе ик ним фигуристъёслы Наталья Забияколы, Александр Энбертлы но Михаил Колядалы сётэмын. Тодэ вайытом, 12-тӥ тулыспалэ Россиысь олимпи атлетъёслэн сборноенызы Алина Загитова фигурной нискыланъя командаос пӧлын ӵошастконын кыкетӥ инты басьтӥз. Эрико программа, кытын нылаш вормиз, со понна Олимпиадаын нырысетӥез луиз. Европалэн чемпионкаез ас понназ ӵошатсконъёсы 21-тӥ тулыспалэ потоз. Тегъёс: Спорт Ижкар Олимпиада Удмуртия фигурнойнискылан АлинаЗагитова  